Budapesti Műszaki Szakképzési Centrum

Neumann János Informatikai Technikum

***Szakképesítés neve:*** Informatikai rendszer- és alkalmazás-üzemeltető technikus

***Szakképesítés száma:*** 5-0612-12-02

IRAÜ Vizsgaremek

Meló-Diák

Informatikai hálózati infrastruktúra kiépítése és konfigurálása

Szervergépek telepítése, konfigurálása, üzemeltetése

Nagy Attila, Szarvas Márton, Kovács Dávid Balázs

2/14A || 2023-2024. tanév

Budapest

Tartalomjegyzék

[Történet 4](#_Toc165916855)

[A hálózat megtervezése 4](#_Toc165916856)

[Az iroda megtervezése 3D-ben 4](#_Toc165916857)

[Topológia 5](#_Toc165916858)

[IP címzés 6](#_Toc165916859)

[Megvalósítás 6](#_Toc165916860)

[ProxMox virtuális környezet 6](#_Toc165916861)

[Meló-Diák iroda 9](#_Toc165916862)

[Kábelmodem 9](#_Toc165916863)

[Forgalomirányítás (EIGRP) 9](#_Toc165916864)

[HSRP 10](#_Toc165916865)

[Dinamikus forgalomirányítás 11](#_Toc165916866)

[Spanning Tree 12](#_Toc165916867)

[TFTP 13](#_Toc165916868)

[DNS 13](#_Toc165916869)

[Szerverpark 14](#_Toc165916870)

[Home Office 14](#_Toc165916871)

[VPN 15](#_Toc165916872)

[Szerverek 16](#_Toc165916873)

[Windows szerver 16](#_Toc165916874)

[Active Directory 16](#_Toc165916875)

[Tartománynévszerver 17](#_Toc165916876)

[Dinamikus címkiosztás 19](#_Toc165916877)

[Felhasználók 21](#_Toc165916878)

[Csoportházirendek 23](#_Toc165916879)

[Automatikus telepítés 25](#_Toc165916880)

[Fájlmegosztás 26](#_Toc165916881)

[Nyomtató-megosztás 28](#_Toc165916882)

[Backup 30](#_Toc165916883)

[RAID tárolás 31](#_Toc165916884)

[Linux szerver 33](#_Toc165916885)

[Operációs rendszer 33](#_Toc165916886)

[Web szolgáltatás 33](#_Toc165916887)

[Levelező szolgáltatás 34](#_Toc165916888)

[Tanúsítványok 37](#_Toc165916889)

[VPN 39](#_Toc165916890)

[IOT 40](#_Toc165916891)

[Ábrajegyzék 41](#_Toc165916892)


# Történet

A Meló-Diák Magyarország iskolaszövetkezet szeretné fejleszteni informatikai infrastruktúráját, hogy egyszerűbbé és gyorsabbá lehessen tenni a diákmunkára jelentkezők regisztrációját, ugyanakkor a dolgozóknak ne jelentsen több nehézségeket. A szövetkezet vezetősége felkeresett minket, egy informatikai rendszer fejlesztésének céljából, melyben ötlettervét megmutatva munkához is kezdtünk. Felmértük az irodájuk jelenlegi kialakítását, majd hozzákezdtünk a tervezéshez.


# A hálózat megtervezése

## Az iroda megtervezése 3D-ben

Hogy jobban meg tudjuk tervezni a hálózatot, például hova helyezzük el bizonyos eszközöket, feltérképeztük az irodát egy 3D-s program segítségével, illetve készítettünk egy alaprajzot is, hogy jobban átlássuk az irodát.




1. ábra Az iroda földszinti és 1. emeleti alaprajza



2. ábra Az iroda 3D-s feltérképezése

## Topológia

Miután a 3D feltérképezés megtörtént, nekiláttunk a tervezésnek. Ebben a Packet Tracer szimulátorban létrehozott topológiában szerepel mind a Meló-Diák irodája, a szerverpark, ami különböző szolgáltatásokat nyújt, egy home office szimulációja, és az internetszolgáltató.



3. ábra A Meló-Diák teljes hálózatának topológiája, beleértve a szerverparkot, Home Office-t és az Internetszolgáltatót

## IP címzés

A topológia felépítését követően, nekifogtunk a kiosztható IPv4-es és IPv6-os címek felosztásának és kiszámolásának. Elkészítettük az iroda VLAN táblázatát és IP cím kiosztását.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Name | Vlan id | Melyik szint? | Network | IPV6 | Default router | DHCP | DHCP server | DNS server |
| OFFICE | 10 | Emelet | 192.168.10.0/25 | 2001:db8:1A::/64 | 192.168.10.1 | 10-60 | 192.168.10.254 | 192.168.10.254 |
| RECEPTION | 20 | Emelet | 192.168.20.0/26 | 2001:db8:22::/64 | 192.168.20.1 | 10-60 | 192.168.10.254 | 192.168.10.254 |
| RECEPTION | 20 | Földszint | 192.168.20.64/26 | 2001:db8:2A::/64 | 192.168.20.65 | 70-120 | 192.168.10.254 | 192.168.10.254 |
| WIFI | 60 | Emelet | 192.168.60.0/24 | 2001:db8:60::/64 | 192.168.60.1 | 100-200 | 192.168.10.254 | 192.168.10.254 |
| GUEST\_WIFI | 64 | Földszint | 192.168.64.0/24 | 2001:db8:64::/64 | 192.168.64.1 | 100-200 | 192.168.10.254 | 192.168.10.254 |
| MANAGEMENT | 99 | Emelet | 192.168.99.0/26 |  | 192.168.99.1 |  |  |  |
| MANAGEMENT | 99 | Földszint | 192.168.99.64/26 |  | 192.168.99.65 |  |  |  |


# Megvalósítás

ProxMox virtuális környezet

Mi azonban nem csak egy szimulátort, hanem egy ProxMox nevű virtuális környezet segítségével konfiguráltuk és üzemeljük azon részeit a szimulációban lévő hálózatnak, amiket mi építettünk hozzá, ezekhez az eszközök tartoznak például:

* Forgalomirányítók
* Szervergépek
* Személyi számítógépek

Létrehoztuk a ProxMox virtuális környezetben egy működő és aktívan kommunikáló hálózatot a következőképpen:



4. ábra A ProxMox virtuális hálózata képileg bemutatva

A képen látható a ProxMox-on szimulált és konfigurált eszközök összessége, a jobb átláthatóság érdekében Packet Tracer-ben vizuálisan szimulálva. Az első forgalomirányító, **’Router01’**, egy Mikrotik operációs rendszerű router, ami **összeköti a Meló-Diák irodai eszközeit az Internet többi részével, biztosítva a kommunikációt**. Van egy külső és belső címe. A külső felel az Internettel való kommunikációért. A belső pedig az irodai kapcsolatokhoz szükséges.

A másik, szintén Mikrotik alapú forgalomirányító, **’Router02’**, a **Home Office oldali gépet köti össze az internettel, és irodával egy VPN kapcsolat segítségével**, amit az irodában található szerverek egyike **’LINS1’** szolgáltat, ugyanez a szerver generálja a kulcsokat, amivel be lehet lépni távolról a belső irodai hálózatba. Szintén van egy külső és belső címe. ’LINS1’ felel még a **WEB** szolgáltatásért, ami a cég weboldalát mutatja az internet felé a **VPN** mellett.

**’LINS2’** a **MAIL**, azaz a levelező szolgáltatást, és adatait tárolja. A WEB és a MAIL szolgáltatásoknak készítettünk önaláírt tanúsítványokat, amelyek biztonságos böngészési élményt nyújtanak. ’WINS1’-en találhatóak a **DNS**, **DHCP** és **ADDS** szolgáltatások. Ezek felelnek az **irodai gépek címosztásáért, felhasználók jogosultságainak és egyéb adatainak kezeléséért**, illetve a DNS felelős azért, hogy a Linux szervereken tárolt weboldal és levelező oldal **ne IP-címmel, hanem értelmes tartománynevekkel** legyen elérhető. **’WINS2’** hasonlóan ’WINS1’-hez tartalmazza ugyanazokat a szolgáltatásokat, illetve ’WINS2’ tárolja a biztonsági mentéseit ’WINS1’-nek. Abban az esetben, ha az első szerver nem működik, vagy meghibásodik, a szerverek **szinkronizálva lettek**, így ’WINS2’ azonnal ’WINS1’ helyébe tud lépni, **megszüntetve ezzel a rendszer elérhetőségi állapotának kiesését.**

**’WINS3’** tartalmazza az előző két szerver adatait, szolgáltatásait, illetve biztonsági mentéseiket is tárolja. Ez a szerver felel még ezen biztonsági mentések és egyéb adatok felosztásáért **RAID** technológia segítségével. A szerveren még létrehoztunk nyomtató- és fájlmegosztást az irodai hálózaton belül, illetve, ha valaki VPN-t használva lépne be, az is hozzáférhet a benti fájlokhoz, tölthet fel és le is a szerverről.


Meló-Diák iroda

Kábelmodem

A hálózatokhoz kábelmodemen keresztül érkezik az internet a szolgáltatótól mind a szerverparkhoz, Irodához és a Home Office-hoz. A kábelmodem egy olyan modem, amely a kábeltelevíziós hálózaton képes kommunikálni. A kábelmodemeket elsősorban széles sávú internetkapcsolat megvalósítására használják.

Forgalomirányítás (EIGRP)

A forgalomirányítást EIGRP protokollal oldottuk meg, ami egy távolság alapú dinamikus útválasztó protokoll. Az előnyei közé tartozik a magas elérhetőség és a nagy szintű automatizálás, ezzel könnyítve a rendszerüzemeltető dolgát.




5. ábra Az emeleti forgalomirányító összesítője, milyen címtartományokat ismer az ’1’-es folyamatazonosító alatt

HSRP

A HSRP több célt is szolgálhat. Az egyik megvalósítása lehet Failover konfiguráció, vagy használhatjuk akár load balancingra is. A jelen esetben mindkettő jelen van, ugyanis a HSRP segítségével beállítottuk, hogy bizonyos VLAN-okat adott router kezelje elsőként. Ezáltal normál üzemben elkülönítve az emeletek forgalmát egymástól.




6. ábra HSRP protokoll területe az irodai hálózatban



7. ábra HSRP protokoll információi

Dinamikus forgalomirányítás


Ez a protokoll azt oldja meg, hogy a hálózatra csatlakozó hálózati végpontok (például számítógépek) automatikusan megkapják a hálózat használatához szükséges beállításokat. A DHCP szerver-kliens alapú protokoll, nagy vonalakban a kliensek által küldött DHCP-kérésekből, és a szerver által adott DHCP-válaszokból áll. Ebben az esetben a beállított dolgok a IP-cím tartomány, ahonnan osztja a címeket a szerver, az alhálózati maszk, kezdeti IP-cím, a maximum kiosztható IP-címek az adott hálózatban, a DNS és TFTP szerverek IP-címei.



8. ábra A dinamikus címosztó szerver (DHCP) létrehozott ’pool’-jai

Spanning Tree


A feszítőfa a második réteg redundanciáját segíti elő, és megakadályozza a hurkok kialakulását a kapcsolók között. A hálózatban a PVST-t, azaz Vlan-onkénti Feszítőfa protokollt használtunk.




9. ábra Spanning-tree információi

TFTP

A Trivial File Transfer Protocol (TFTP) egy egyszerű, kis méretű fájlok gyors átvitelére szolgáló protokoll, amely gyakran használatos a hálózati eszközök közötti firmware vagy konfigurációs fájlok frissítéséhez és másolásához. A TFTP egyszerűsége miatt nem tartalmaz beépített hitelesítési mechanizmusokat vagy biztonsági funkciókat, így gyakran csak a hálózatokon belül, megbízható környezetben használják. Azonban gyors és hatékony megoldást kínál a kis méretű fájlok gyors átvitelére a hálózati eszközök között.



10. ábra Az R1-es forgalomirányító futási konfigurációja éppen rá lett mentve a TFTP szerverre



11. ábra A forgalomirányító futási konfigurációja a TFTP szerver ablakában


DNS

A cég a belső hálózatról és az internetszolgáltatótól is kap DNS szolgáltatást. A DNS lehetővé teszi internetes erőforrások csoportjaihoz nevek hozzárendelését olyan módon, hogy az ne függjön az erőforrások fizikai helyétől. A DNS-t lentebb fejtjük ki.

Szerverpark

A cég nem csak a belső hálózatában lévő szerverektől kap szolgáltatást. Kapcsolatban állnak egy szerverparkkal is, ami web és e-mail szerver szolgáltatásokkal látja el az irodát.

A szimulált parkon belül található a webszerver, a mailszerver és az adminisztrátor számítógépe. A web és e-mail szolgáltatásokat lentebb ismertetjük.



12. ábra A szerverpark topológiája

Home Office


Az iroda méretei miatt nem tud minden dolgozó bent lenni egyszerre, ezért megoldásként otthonról dolgoznak többen is. Sajnos azonban megbízható kapcsolat nem volt semmilyen módon megoldva, és ez olyan belső információk biztonságát veszélyeztetheti, amiket nem szeretne a cég, hogy illetéktelenek útközben elkaphassanak. Tudva erről a lehetséges veszélyről, a cég vezetősége azt is kérte tőlünk, hogy vezessünk be egy biztonságosabb és bizalmasabb megoldást.




13. ábra A Home Office topológiája

VPN

A virtuális magán hálózatot (VPN) láttuk a legjobb megoldásnak. Ez a szolgáltatás egy biztonságos utat biztosít két pont között, ebben az esetben egy otthoni számítógép és az irodai hálózat között. Ehhez a megoldáshoz az egyik meglévő Linux szerverüket bővítettük, amin még a webszerver szolgáltatás üzemel. A kódokat és hitelesítési kulcsokat a kapcsolat létrehozáshoz a Linux szerver **’OpenVPN’** szolgáltatása fogja generálni.



14. ábra A pincében lévő szerverszobában található a VPN szerver




15. ábra A Felhasználó menedzser interfésze

# Szerverek

Windows szerver

Active Directory


Az Active Directory címtár az adatbázisból és az azt futtató Active Directory szolgáltatásból áll. Fő célja a Windowst futtató számítógépek részére autentikációs és autorizációs szolgáltatások nyújtása, lehetővé téve a hálózat minden publikált erőforrásának (fájlok, megosztások, perifériák, kapcsolatok, adatbázisok, felhasználók, csoportok stb.) központosított adminisztrálását – vagy éppen a rendszergazdai jogosultságok delegálásával a decentralizált felügyeletét.



16. ábra Az ADDS ablaka a Windows szerveren

Tartománynévszerver


A Tartománynév rendszer (DNS) egy hierarchikus, nagymértékben elosztott elnevezési rendszer számítógépek, szolgáltatások, illetve az internetre vagy egy magánhálózatra kötött bármilyen erőforrás számára. A részt vevő eszközök számára kiosztott tartománynevekhez (doménekhez) különböző információkat társít. Legfontosabb funkciójaként az emberek számára értelmes tartományneveket a hálózati eszközök számára érthető numerikus azonosítókká „fordítja le”, „oldja fel”, melyek segítségével ezeket az eszközöket meg lehet találni, meg lehet címezni a hálózaton. Erre azért van szükség, hogy az átlagember egyszerűbben megjegyezzen egy címet, és nem egy hosszú számot.



17. ábra A DNS menedzser ablaka




18. ábra A névkiosztások a DNS által




19. ábra Reverse Lookup Zone

Dinamikus címkiosztás


A feljebb kifejtett dinamikus címkiosztást (DHCP) egy Windows szerverkörnyezetben alkalmaztuk, mivel egyszerre rendelkezik grafikus felülettel és széleskörű beállításokkal és opciókkal.



20. ábra A Dinamikus címkiosztó konfiguráló ablaka, látható melyik eszközök kapnak a szervertől IP-címet




21. ábra A kiosztott címtartomány a szerver által




22. ábra Az egyik irodai dolgozó gépe, mint kliensgép és annak IP-cím információi, látszódik hogy megkapta a DHCP szerver által kiosztott címet

Felhasználók  
Természetesen el kell különíteni az irodai dolgozók számítógépeit, hogy ne legyen kavarodás. Ez azzal jár, hogy felhasználókat hozunk létre a szerveren, és mindegyik dolgozónak a beosztásának megfelelően csoportosítjuk őket a Csoportházirendek segítségével.



23. ábra A felhasználók létrehozásának felülete az ADDS-ben




24. ábra A létrehozott szervezeti egységek



25. ábra Elkészített felhasználók és biztonsági csoport a ’konyveles’ fülből




26. ábra Az egyik felhasználó éppen belép a számítógépébe




27. ábra Minden felhasználónak van saját és megosztott hálózati tárolóhelye

Csoportházirendek

Hogy könnyebben meg lehessen állapítani, hogy a feljebb létrehozott felhasználók melyik osztályba, beosztásba tartozik, a vezetőség megkért minket, hogy hozzunk létre egy rendszert, amivel ezt meg lehet valósítani. Tehát csoportházirendeket alakítottunk ki. Ezek segítségével nehezebbé tesszük az illetéktelen belépéseket és a keveredéseket az iroda belső hálózatán. A csoportházirendek a Microsoft operációs rendszereinek egy funkciója, amivel megoldható a felhasználók, a számítógépek és a felhasználói munkakörnyezetek viselkedésének és jogosultságainak szabályozása. A csoportházirend Active Directory környezetben lehetővé teszi az operációs rendszerek, alkalmazások és a felhasználók beállításainak központosított konfigurálását és menedzsmentjét. Leegyszerűsítve, a csoportházirenddel többek közt megszabható, hogy a felhasználó mit és mit nem tehet meg a számítógépen. Bár a csoportházirendek alkalmazása nagyvállalati környezetben a legelterjedtebb, találkozhatunk vele iskolákban, kis- és középvállalkozásokban is. A csoportházirendeket gyakran arra használják, hogy potenciális biztonsági réseket zárjanak be vele, pl. tiltják a hozzáférést a Windows feladatkezelőjéhez, korlátozzák bizonyos mappákhoz a hozzáférést, tiltják a futtatható fájlok letöltését és így tovább.



28. ábra A csoportházirendek konfiguráló ablaka




29. ábra A csoportházirend kezelő ablaka

A csoportházirendek meglévő beállításai, ezekhez tartoznak például:

* Felhasználók elkülönítése beosztások alapján (pl.: könyvelők, vezetőség, recepció stb.)
* Nyomtatóhoz való hozzáférés
* E-mail szerver felhasználóinak konfigurálása

### Automatikus telepítés


Abban az esetben, ha egy új számítógép kerül az irodába, hogy felgyorsítsuk az új eszköz beépülését a hálózatba, egy automatizált telepítő rendszert is alkalmaztunk a Windows szerveren. Csoportházirendek segítségével beállíthatjuk, hogy az egyes felhasználóknak, milyen programokat és alkalmazásokat telepítsen fel automatikusan az új eszközökre. Ennek segítségével azonnal használhatók lesznek a felhasználónak szükséges programok már az első indításkor.




30. ábra Bejelentkezés után látható, hogy a kiválasztott program automatikusan települ

Fájlmegosztás


Mivel a dolgozók nem csak az irodában dolgoznak, illetve, hogy egyszerűbbé tegyük a fájlok láthatóságát és mozgatását a dolgozók között, a Windows szerverek segítségével fájlmegosztást hoztunk létre. A fájlmegosztás a digitális fájlok egyik felhasználóról vagy eszközről a másikra történő továbbításának vagy terjesztésének folyamatát jelenti. A fájlok típusai közé tartozhatnak dokumentumok, képek, videók, hangfájlok és egyéb fájlok. A fájlmegosztás célja, hogy lehetővé tegye az együttműködést, az információcserét és a fájlok egyszerű elérését különböző eszközök, helyszínek és személyek között. A fájlmegosztás számos előnyt kínál, amelyek forradalmasították az információk tárolásának és elérésének módját. Elősegíti az együttműködést, mivel lehetővé teszi, hogy több felhasználó is megtekinthesse és dolgozhasson ugyanazon a fájlon, javítva ezzel a termelékenységet és a hatékonyságot.



31. ábra A Fájlmegosztás ablaka, láthatók azok a meghajtók, amiket megoszt a szerver, és magában tárolja el



32. ábra Itt látható még több meghajtó, azoknak elfoglalt tárhelyei, illetve a szerverek biztonsági mentései




33. ábra A lentebb elmagyarázott VPN szerver segítségével távoli eléréssel, az irodai környezeten kívülről is lehet fájlokat fel- és letölteni

Nyomtató-megosztás


A vezetőség tájékoztatott minket arról, hogy sok papír alapú anyagot nyomtatnak, és egy megoldást kértek arra, hogyan lehetne vezeték nélkül sok ember számára elérhetővé tenni a nyomtatók használatát. Ezért a Windows szerverünkre konfiguráltunk nyomtatómegosztást. A nyomtatómegosztás a hálózati nyomtatókhoz való hozzáférést teszi lehetővé több felhasználó számára ugyanabban a hálózati környezetben. A folyamat az alábbi lépéseket tartalmazza:

1. Nyomtató megosztása: Először is, a nyomtatót meg kell osztani a hálózaton. Ehhez a nyomtatót közvetlenül egy számítógéphez kell csatlakoztatni, amelyen a megosztást aktiválják. A megosztási beállítások általában a számítógép nyomtatókezelési beállításaiban találhatók.
2. Hálózati hozzáférés engedélyezése: A nyomtatót meg kell osztani a hálózati felhasználók számára. Ez lehetővé teszi más számítógépek számára, hogy hozzáférjenek és használják a nyomtatót a hálózaton keresztül.
3. Nyomtató telepítése a hálózati gépekre: A többi számítógépen telepíteni kell a megosztott nyomtatót. Ez általában a nyomtató telepítését jelenti a számítógép nyomtatókezelési beállításaiban, ahol a felhasználók kiválaszthatják a hálózati nyomtatót.
4. Nyomtatás: Amikor egy felhasználó nyomtatni szeretne, az adott számítógépen kiválasztja a megosztott nyomtatót a nyomtatók listájából. A nyomtatási parancsot elküldik a nyomtatóra, amely aztán kinyomtatja a dokumentumot.


Ezáltal a nyomtatómegosztás lehetővé teszi a hálózati felhasználók számára, hogy közösen használják ugyanazt a nyomtatót a hálózaton keresztül, ami hatékonyabb és költséghatékonyabb megoldást jelenthet a nyomtatási igények kezelésére.



34. ábra A nyomtatószolgáltatás ablaka



35. ábra A szerver által megosztott nyomtatók adatai



36. ábra Kép arról, hogy az irodai gépek látják a megosztott nyomtatókat


Backup

Hogy megerősítsük a biztonságát ezeknek a Windows szervereknek, az egyik szervert biztonsági mentések tárolására konfiguráltunk be. Ez azért is jó, hogy ha valamilyen probléma miatt az egyik szerver meghibásodik, vagy bármi komplikáció lépne fel, akkor vissza lehetne állítani erről a szerverről az esetlegesen meghibásodott adatokat, konfigurációkat. Megadott időközönként egy biztonsági mentést készít egy szerver, és továbbítja a kijelölt backup szervernek. Az adatmentés a számítógépen tárolt információkról történő biztonsági másolat készítése, arra az esetre, mikor az eredeti forrás adatokat tartalmazó tároló megsérül. Szoftveres és hardveres megoldások kombinációjaként megy végbe a folyamat. Az adatmentő szoftverek közül a legjobb megoldás a hardverfüggetlen mentőszoftver. Ez azért fontos, mert, ha működésképtelenné válik egy hardver és nem tudunk ugyanolyat vagy hasonlót beszerezni, más hardveren is vissza tudjuk állítani az adatainkat.

A mentés többféle módszer szerint történhet:

* Teljes mentés
* Növekményes mentés
* Differenciális mentés

Mi teljes mentést választottunk a Linux és Windows szervereinken.




37. ábra A Windows szerver Backup ablaka, látható mikor készült az utolsó mentés, és mikor lesz a következő

RAID tárolás

Abban az esetben, hogy ha a backup-ok is meghibásodnak, vagy a fájlok állapota ’korruptálódik’, komoly adatvesztéshez vezethet. A cég vezetősége egy ilyen esetleges probléma ellen megoldást kértek tőlünk ezen a területen is. Mi a RAID tárolási technológiát találtuk a megfelelőnek. A RAID tárolási technológia, mely segítségével az adatok elosztása vagy replikálása több fizikailag független merevlemezen, egy logikai lemez létrehozásával lehetséges. Minden RAID szint alapjában véve vagy az adatbiztonság növelését, vagy az adatátviteli sebesség növelését szolgálja. A RAID-ben eredetileg 5 szintet definiáltak (RAID 1-től RAID 5-ig). Az egyes szintek nem a fejlődési, illetve minőségi sorrendet tükrözik, hanem egyszerűen a különböző megoldásokat. A kezdeti 5 szinthez később hozzávették a RAID 6-ot. RAID 0 jelöli azt a változatot, ahol a lemezeket összefűzzük, azaz redundancia nélkül kapcsoljuk össze.



38. ábra RAID 5 használata a Backup szolgáltatás mellett



39. ábra A Windows szerverek backup-ja tükrözve RAID 1 technológia segítségével, növelve így is az adatok biztonságát

Linux szerver

Operációs rendszer

Egy Debian 12.2-es operációs rendszerű szerver gépet alkalmaztunk erre a feladatra, mivel számunkra a környezet ismerős, egyszerű konfigurálni és átlátható. A Debian elnevezés egy gyűjtőfogalom. A többség azonban a népszerű Linux-disztribúciót érti rajta, aminek a helyes megnevezése Debian GNU/Linux, ezzel is jelezve, hogy az adott rendszer a Linux kernelt és nyílt forráskódú, szabad felhasználású (GNU licenc alatt publikált) szoftverek együttesét használja.


Legfőbb jellemzői:

* teljesen ingyenes és megfelel a Debian szabad szoftver irányelveknek, tehát szabad szoftver
* fejlett csomagkezelő rendszerrel rendelkezik, ami könnyűvé teszi a programok frissítését, telepítését és eltávolítását.

Web szolgáltatás

A vezetőség tájékoztatott minket arról, hogy szeretnének egy weboldalt, amivel egyszerűbbé lehetne tenni a jelentkezést a bizonyos munkákra, illetve információt és egyéb szolgáltatásokat nyújtson. A weboldalt elkészítették, de megkértek arra, hogy tároljuk el valahol, és tegyük elérhetővé az Interneten is. Erre a megoldásra a webszervert alkalmaztuk. A webszerver egy kiszolgáló, mely elérhetővé teszi a helyileg (esetleg más kiszolgálón) tárolt weblapokat a HTTP protokollon keresztül. A HTTP webszerverekhez webböngészőkkel lehet kapcsolódni. Egy webszerver két típusú lehet:


* egy erre a célra kialakított számítógép;
* egy számítógépes program, mely a háttérben futva biztosítja a weblapok elérését.




40. ábra A Web szerveren tárolt weboldalunk, elérhető ezen a címen: https://www.melodiakk.hu/

Levelező szolgáltatás


Hogy a dolgozók egyszerűen és biztonságosabban kommunikálhassanak, egy levelező szolgáltatást is kiépítettünk a Linux szerverünkre. Mi az iRedMail rendszert választottuk. Az iRedMail egy ingyenes, nyílt forráskódú e-mail szerver megoldás, amely teljesen integrált levelezőrendszert biztosít vállalati környezetek számára. A rendszer támogatja az SMTP, IMAP, POP3 protokollokat, valamint tartalmazza a webmail kiszolgálót is. Az iRedMail számos funkciót és biztonsági beállítást kínál, hogy megfeleljen az üzleti igényeknek.




41. ábra A belépési felület a levelezőszerver oldalára, ezen a címen érhető el: https://mail.melodiakk.hu/mail



42. ábra A szerver felhasználói és e-mail címük



43. ábra A feladói oldala a levelezőszervernek




44. ábra Látható, hogy a feladó által küldött e-mail megérkezett a címzettnek néhány másodpercen belül

Tanúsítványok


Hogy biztonságossá tegyük létrehozott a weboldalakat, szükségünk lesz tanúsítványokra, amik biztonságos kapcsolatot és megbízhatóságot biztosítanak. Ha egy webszerver nyilvános kulcsát le tudjuk kérdezni, és azzal titkosítunk, akkor az üzenetünket csak a webszerver fogja tudni elolvasni. Az üzenet titkosságával tehát már nincs baj, abban viszont még nem lehetünk biztosak, hogy a titkosított üzenetünk ahhoz jutott, akinek szántuk, hiszen titkosító kulcspárt bárki tud csinálni. Más szóval: a webszerver hitelessége még nincs biztosítva.

A hitelesség biztosításának egyik módja a tanúsítvány. Ez egy igazolás arról, hogy a webszerver nyilvános kulcsa hiteles. Az igazolás kiadója egy tanúsítóhely (*Certificate Authority*), az igazolás hitelességét az ő digitális aláírása biztosítja, valamint az a tény, hogy a tanúsítóhelyet a böngésző írói felvették a böngészőben a hiteles tanúsítóhelyek listájába.

A tanúsítóhelynek tehát hasonló szerepe van a digitális hitelesítésben, mint a közjegyzőnek a papír alapúban. Fontos különbség viszont, hogy a tanúsítóhelyet nem hatóság, hanem a böngésző „nevezi ki”. A tanúsítvány az aláírt tanúsítványkérelem. A kérelem aláírható a szerver (titkos) kulcsával: ez az önmagával aláírt (self-signed) tanúsítvány. Ha ilyen tanúsítványú webszerverre tévedünk, a böngésző figyelmeztet, hogy a tanúsítvány nem megbízható. Csak akkor szabad elfogadni, ha a szerver nyilvános kulcsához megbízható forrásból jutottunk hozzá, nem az internetről. Mi önaláírt tanúsítványokat készítettünk a web és a levelező szolgáltatáshoz egyaránt.



45. ábra A web szolgáltatás önaláírt tanúsítványa, 10 év érvényességet nyújt



46. ábra A levelező szolgáltatás önaláírt tanúsítványa, szintén 10 év érvényességet nyújt

VPN


A VPN-t a Linux szerveren oldottuk meg, kulcsot is generáltunk, aminek segítségével be lehet lépni távolról az irodai hálózatba.




47. ábra A ’bmariann’ felhasználó kapcsolódott Home Office-ból VPN-en keresztül az irodai hálózatra a szerver által létrehozott kulccsal

# IOT

Egy harmadik forgalomirányítót ami Cisco operációs rendszerrel konfiguráltunk, még tesztelés alatt áll, és a netmiko segítségével egy SSH kapcsolaton keresztül lekérdezhetjük a forgalomirányító összes interfészének információját, és azok állapotát.



48. ábra Ennek a kódnak a segítségével lekérdezzük egy Cisco router interfészének tulajdonságait egy SSH kapcsolaton keresztül



49. ábra A lekérdezett információkkal visszatért a program

# Ábrajegyzék

[1. ábra 4](#_Toc165894722)

[2. ábra 5](#_Toc165894723)

[3. ábra 5](#_Toc165894724)

[4. ábra 7](#_Toc165894725)

[5. ábra 8](#_Toc165894726)

[6. ábra 9](#_Toc165894727)

[7. ábra 9](#_Toc165894728)

[8. ábra 10](#_Toc165894729)

[9. ábra 10](#_Toc165894730)

[10. ábra 11](#_Toc165894731)

[11. ábra 11](#_Toc165894732)

[12. ábra 12](#_Toc165894733)

[13. ábra 12](#_Toc165894734)

[14. ábra 13](#_Toc165894735)

[15. ábra 13](#_Toc165894736)

[16. ábra 14](#_Toc165894737)

[17. ábra 15](#_Toc165894738)

[18. ábra 15](#_Toc165894739)

[19. ábra 16](#_Toc165894740)

[20. ábra 16](#_Toc165894741)

[21. ábra 17](#_Toc165894742)

[22. ábra 17](#_Toc165894743)

[23. ábra 18](#_Toc165894744)

[24. ábra 18](#_Toc165894745)

[25. ábra 18](#_Toc165894746)

[26. ábra 19](#_Toc165894747)

[27. ábra 19](#_Toc165894748)

[28. ábra 20](#_Toc165894749)

[29. ábra 21](#_Toc165894750)

[30. ábra 22](#_Toc165894751)

[31. ábra 23](#_Toc165894752)

[32. ábra 23](#_Toc165894753)

[33. ábra 24](#_Toc165894754)

[34. ábra 25](#_Toc165894755)

[35. ábra 26](#_Toc165894756)

[36. ábra 26](#_Toc165894757)

[37. ábra 27](#_Toc165894758)

[38. ábra 28](#_Toc165894759)

[39. ábra 29](#_Toc165894760)

[40. ábra 30](#_Toc165894761)

[41. ábra 31](#_Toc165894762)

[42. ábra 31](#_Toc165894763)

[43. ábra 32](#_Toc165894764)

[44. ábra 32](#_Toc165894765)

[45. ábra 34](#_Toc165894766)

[46. ábra 34](#_Toc165894767)

[47. ábra 35](#_Toc165894768)

[48. ábra 36](#_Toc165894769)

[49. ábra 36](#_Toc165894770)